  Майя Бывальцева Удмуртиысь тямыс ёросъёс автоклубъёс басьтозы. Со сярысь элькунысь лулчеберетъя министр «ВКонтакте» мерлыко вотэсысь бамаз ивортӥз. Автоклубъёс Балезино, Грак, Ува, Сарапул, Можга, Эгра, Дэри, Вотка ёросъёс понна басьтозы. Соос ужалозы отын, кытын лулчеберет юртъёссы ӧвӧл. Нырысетӥосыз автоклубъёс элькунэ 2020-тӥ арын инвожо пумын вуозы ни Владимир Соловьёв, Удмуртиысь лулчеберетъя министрИнтыысь интые ветлӥсь клубъёсты Росси азьмуртэн Владимир Путинэн кичӧлтэм «Культура» йӧскалык ӵектос улсын басьтозы. Со понна оглом 39 миллион 900 сюрс манет висъямын, со пӧлысь 31 миллион 900 сюрс манетэз федерал коньдэтысь.  Тодэ вайытом, Удмуртиысь туризмъя но ивортодэтъя центр корка пыронзэ пусйыны дасяське. Тегъёс: Лулчеберет Ижкар Удмуртия коньдон ВладимирСоловьёв  